# אסון הייזל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסון הייזל הוא שמה של תקרית שארעה ב-29 במאי 1985 באצטדיון הייזל בבריסל, בה נהרגו 39 אוהדים ונפצעו כ-300 אוהדים נוספים בעת משחק גמר גביע אירופה בכדורגל בין הקבוצות ליברפול ויובנטוס.

כבר בבוקרו של יום המשחק ארעו תקריות בין אוהדים אנגלים לאיטלקים כאשר בריונים אנגלים התפרעו בעיר. לקראת תחילת המשחק הצטופפו ביציעים כ-55 אלף אוהדים. היציעים חולקו לשניים - חלק אחד עבור האוהדים האנגלים, וחלק שני עבור האיטלקים ושאר העולם, כאשר רצועת יציע ברוחב מטר וחצי חצצה בין השניים.

כשעה לפני שריקת הפתיחה פרצו אוהדים אנגלים שיכורים את רצועת ההפרדה והשליכו פחיות ובקבוקי משקה לעבר האיטלקים. ביציע החלה מהומה, והאוהדים שניסו להימלט נלכדו בין גדרות הברזל שתחמו את היציע. השוטרים שנכחו במגרש סרבו לפתוח את היציע לכיוון כר הדשא ולהקל בכך על הלחץ של הבורחים וכתוצאה מהמהומה הכללית ומיעוט אפשרויות ניקוז הקהל המבוהל נרמסו למוות 39 אוהדים איטלקים ונפצעו כ-300. הגופות הראשונות הוצאו מהאיצטדיון כשהן עטופות בדגלים שהביאו האוהדים למשחק.

להפתעת הצופים במגרש ומליוני הצופים והמאזינים בבית, שראו את הזוועה בשידור ישיר, החליטה אופ"א לקיים את המשחק למרות האסון. במשחק נצחה יובנטוס את ליברפול בתוצאה 1-0 מבעיטת עונשין של מישל פלאטיני. אולם לאחר תום המשחק דרשו שרי הספורט של מדינות באירופה לבטל את משחקי גביעי אירופה. ראשי אופ"א דנו בסוגיה והחליטו להרחיק את הקבוצות האנגליות ל-5 שנים ממפעלי האגודה.

האצטדיון המיושן בבריסל נבנה מחדש תחת השם 'איצטדיון המלך בודווין' והעירייה הקימה מחוצה לו שעון שמש ענקי כאנדרטה לזכר ההרוגים.

כארבע שנים לאחר אסון הייזל, ב-15 באפריל 1989, הייתה מעורבת ליברפול בטרגדיה נוספת - אסון הילסבורו, בו נהרגו 96 אוהדים של הקבוצה.

מקור: http://he.wikipedia.org../../../%D7%90/%D7%A1/%D7%95/%D7%90%D7%A1%D7%95%D7%9F_%D7%94%D7%99%D7%99%D7%96%D7%9C.html

קטגוריות: אסונות | כדורגל | 1985 | פרשות בכדורגל | בריסל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- 日本語
- 한국어
- Nederlands
- ไทย
- Türkçe
- 中文